ออมสินเทเงินช่วยน้ำท่วม
พักเงินต้นดอกเบี้ยยืดหนี้ให้เอสเอ็มอีรายย่อยกู้บ้าน
12 ต.ค. 2555

พักเงินต้นดอกเบี้ยยืดหนี้ให้เอสเอ็มอีรายย่อยกู้บ้าน
ออมสิน ออกมาตรการช่วยน้ำท่วม ทั้งพักเงินต้น ลดค่างวด ขยายเวลาผ่อนหนี้ พร้อมให้เงินกู้ด่วนสูงสุดไม่เกิน 3-5 แสนบาทต่อราย 
นายนันทพล กาญจนวัฒน์ กรรมการธนาคารออมสิน รักษาการแทนผู้อำนวยการธนาคารออมสิน เปิดเผยว่า ธนาคารออกมาตรการความช่วยเหลือด้านการเงินแก่ลูกค้าและประชาชนทั่วไปที่ประสบอุทกภัย ในโครงการธนาคารประชาชนช่วยภัยน้ำท่วมเป็นการเร่งด่วน วงเงินกู้รายละไม่เกิน 3 หมื่นบาท ผ่อนชำระไม่เกิน 2 ปี คิดดอกเบี้ยเงินกู้ลูกค้ารายย่อยชั้นดี (เอ็มอาร์อาร์) ปัจจุบันดอกเบี้ยเอ็มอาร์อาร์เท่ากับ 7.75 % 
สำหรับลูกค้าสินเชื่อเดิมให้ใช้โครงการพักหนี้เงินต้นและดอกเบี้ย หรือเลือกพักชำระเฉพาะเงินต้น พร้อมปรับลดเงินงวด ขยายระยะเวลาผ่อนชำระตามความเหมาะสม และยังยื่นขอสินเชื่อเพื่อนำไปอุปโภคบริโภค ซ่อมแซมสินทรัพย์ที่เสียหาย หรือประกอบอาชีพได้
ลูกค้าสินเชื่อโครงการธนาคารประชาชน สินเชื่อโครงการแก้ไขปัญหาหนี้นอกระบบ สินเชื่อธุรกิจห้องแถว และสินเชื่อองค์กรชุมชน จะพักชำระหนี้เงินต้นและดอกเบี้ยไม่เกิน 6 เดือน พร้อมปรับลดเงินงวด หรือขยายระยะเวลาผ่อนชำระไม่เกิน 1 ปี และให้กู้เพิ่ม โดยสินเชื่อโครงการธนาคารประชาชนวงเงินกู้ไม่เกิน 5 หมื่นบาท ดอกเบี้ยเงินกู้เอ็มอาร์อาร์บวก 1%
ลูกค้าที่ประกอบกิจการธุรกิจร้านค้า ใช้บริการสินเชื่อธุรกิจห้องแถว วงเงินกู้ไม่เกิน 1 แสนบาท ดอกเบี้ยเงินกู้เอ็มแอลอาร์ลบ 1.50% ปัจจุบันดอกเบี้ยเอ็มแอลอาร์เท่ากับ 7.125% ซึ่งสินเชื่อทั้ง 2 ประเภท สินเชื่อนี้มีระยะเวลาชำระคืนเงินกู้ไม่เกิน 5 ปี 
ขณะที่สินเชื่อบุคคลและสินเชื่อเพื่อพัฒนากลุ่มอาชีพ ให้พักชำระเงินต้นและดอกเบี้ยไม่เกิน 6 เดือน พร้อมปรับลดเงินงวด หรือขยายระยะเวลาผ่อนชำระไม่เกิน 1 ปี กู้เพิ่มได้ไม่เกิน 5 หมื่นบาท คิดดอกเบี้ยเอ็มแอลอาร์ ระยะเวลาผ่อนชำระไม่เกิน 5 ปี ไม่ต้องมีบุคคลหรือหลักทรัพย์ค้ำประกันเพิ่มเติม 
ลูกค้าสินเชื่อเคหะให้พักชำระหนี้เงินต้นและดอกเบี้ย หรือเลือกพักชำระหนี้เฉพาะเงินต้นไม่เกิน 6 เดือน ปรับลดเงินงวด และ/หรือขยายระยะเวลาการผ่อนชำระหนี้ออกไปได้ไม่เกิน 30 ปี และให้วงเงินกู้เคหะฉุกเฉิน 10% ของวงเงินกู้สัญญาเดิม แต่สูงสุดไม่เกิน 3 แสนบาท ผ่อนชำระไม่เกิน 5 ปี คิดอัตราดอกเบี้ยคงที่ปีที่ 12 ที่ 3.45% ต่อปี ส่วนปีที่ 35 คิดดอกเบี้ยเอ็มแอลอาร์ลบ 0.50% โดยไม่ต้องประเมินราคาหลักทรัพย์ 
นอกจากนี้ ยังให้เงินกู้เพื่อซ่อมแซมที่อยู่อาศัยสำหรับลูกค้าสินเชื่อเดิมและบุคคลทั่วไปรายละไม่เกิน 3 แสนบาท ผ่อนชำระใน 5 ปี คิดอัตราดอกเบี้ยคงที่ในปีที่ 12 ที่ 3.45% ต่อปี ปีที่ 35 คิดดอกเบี้ยเอ็มแอลอาร์ลบ 0.50% 
ลูกค้าสินเชื่อธุรกิจและเอสเอ็มอี ให้พักชำระหนี้เงินต้น ผ่อนชำระเฉพาะดอกเบี้ยเป็นเวลาไม่เกิน 6 เดือน และขยายระยะเวลาการผ่อนชำระหนี้ออกไปไม่เกิน 1 ปี พร้อมกับให้สินเชื่อเพิ่มเติมสำหรับลูกค้าเดิม รายละไม่เกิน 5 แสนบาท คิดอัตราดอกเบี้ย MLR 1.50 % ต่อปี ผ่อนชำระไม่เกิน 5 ปี ทั้งนี้ ธนาคารได้ยกเว้นค่าธรรมเนียมการให้บริการสินเชื่อทุกประเภท และการให้บริการจัดทำนิติกรรมสัญญาที่เกี่ยวข้องกับหลักประกันประเภทอสังหาริมทรัพย์ยังมี มาตรการช่วยลูกค้าเอสเอ็มอีด้วย